CELEX: 32005R2106
Language: ro
Date: 2005-12-21
Title: Regulamentul (CE) nr. 2106/2005 al Comisiei din 21 decembrie 2005 de modificare a Regulamentului (CE) nr. 1725/2003 al Comisiei de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului în ceea ce privește standardul internațional de contabilitate IAS 39Text cu relevanță pentru SEE.

Anunţ juridic important

|

32005R2106

Official Journal L 337 , 22/12/2005 P. 0016 - 0019 Official Journal L 321 , 21/11/2006 P. 0383 - 0386

		20051221Regulamentul (CE) nr. 2106/2005 al Comisieidin 21 decembrie 2005de modificare a Regulamentului (CE) nr. 1725/2003 al Comisiei de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului în ceea ce privește standardul internațional de contabilitate IAS 39(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 1606/2002 al Parlamentului European și al Consiliului din 19 iulie 2002 de aplicare a standardelor internaționale de contabilitate [1], în special articolul 3 alineatul (1),întrucât:(1) Anumite standarde internaționale de contabilitate și interpretări în vigoare la 14 septembrie 2002 au fost adoptate prin Regulamentul (CE) nr. 1725/2003 al Comisiei [2].(2) Comisia a aprobat IAS 39, cu excepția unor dispoziții referitoare la opțiunea valorii juste integrale și contabilitatea de acoperire, prin Regulamentul (CE) nr. 2086/2004 al Comisiei din 19 noiembrie 2004 de modificare a Regulamentului (CE) nr. 1725/2003 al Comisiei de adoptare a anumitor standarde internaționale de contabilitate, în conformitate cu Regulamentul (CE) nr. 1606/2002 al Parlamentului European și al Consiliului, în ceea ce privește includerea IAS 39 [3]. Comisia a aprobat standardul IAS 39 îmbunătățit în ceea ce privește limitarea opțiunii valorii juste prin Regulamentul (CE) nr. 1864/2005 al Comisiei [4].(3) La 14 aprilie 2005, Comitetul Internațional pentru Standarde de Contabilitate (IASB) a publicat un amendament la standardul IAS 39 care permite entităților în special să clasifice, în anumite condiții, o tranzacție în interiorul grupului prevăzută, efectuată într-o monedă străină, ca fiind elementul acoperit împotriva riscurilor în situațiile lor financiare consolidate. Clasificarea ca element acoperit a riscului de schimb valutar legat de o tranzacție în interiorul grupului prevăzută este o practică curentă a gestionării riscurilor, iar standardul IAS 39 în vigoare nu permite aplicarea unei contabilități de acoperire împotriva riscurilor în astfel de cazuri. În conformitate cu standardul IAS 39 în vigoare, numai o tranzacție externă poate fi desemnată ca fiind element acoperit.(4) Consultarea experților tehnici în domeniu confirmă faptul că amendamentele la standardul IAS 39 îndeplinesc condițiile tehnice pentru adoptare prevăzute la articolul 3 din Regulamentul (CE) nr. 1606/2002.(5) Prin urmare, Regulamentul (CE) nr. 1725/2003 ar trebui modificat în consecință.(6) Măsurile prevăzute de prezentul regulament sunt în conformitate cu avizul Comitetului de reglementare contabilă,ADOPTĂ PREZENTUL REGULAMENT:Articolul 1În anexa la Regulamentul (CE) nr. 1725/2003, standardul internațional de contabilitate IAS 39 se modifică în conformitate cu anexa la prezentul regulament.Articolul 2Societățile comerciale aplică amendamentul la standardul IAS 39 în conformitate cu anexa la prezentul regulament de la data deschiderii exercițiului financiar 2006.Articolul 3Prezentul regulament intră în vigoare în a treia zi de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 21 decembrie 2005.Pentru ComisieCharlie McCreevyMembru al Comisiei[1] JO L 243, 11.9.2002, p. 1.[2] JO L 261, 13.10.2003, p. 1. Regulament, astfel cum a fost modificat ultima dată prin Regulamentul (CE) nr. 1910/2005 (JO L 305, 24.11.2005, p. 4).[3] JO L 363, 9.12.2004, p. 1.[4] JO L 299, 16.11.2005, p. 45.--------------------------------------------------20051221ANEXĂStandardul internațional de contabilitate IAS 39 se modifică după cum urmează:STANDARDE INTERNAȚIONALE DE CONTABILITATEIAS nr. | Titlu |IAS 39 | Instrumente financiare: recunoaștere și evaluare |Reproducerea autorizată în Spațiul Economic European. Toate drepturile rezervate în afara SEE, cu excepția dreptului de reproducere în scopurile utilizării personale sau alte scopuri legale. Mai multe informații pot fi obținute la IASB la următoarea adresă: www.iasb.org1. Alineatul (80) se înlocuiește cu următorul text:"(80) În contextul contabilității de acoperire, doar activele, datoriile, angajamentele ferme sau tranzacțiile prevăzute foarte probabile care implică o parte externă a entității pot fi desemnate ca elemente acoperite. Prin urmare, contabilitatea de acoperire poate fi aplicată tranzacțiilor dintre entități sau segmente din același grup doar în situațiile financiare separate sau individuale ale acelor entități sau segmente, și nu în situațiile financiare consolidate ale grupului. Ca excepție, riscul de schimb valutar pentru un element monetar din interiorul grupului (de exemplu o datorie sau o creanță între două filiale) se poate califica drept element acoperit în situațiile financiare consolidate dacă are drept rezultat expunerea la câștiguri sau pierderi din diferențe de curs valutar care nu sunt eliminate pe deplin la consolidare în conformitate cu IAS 21 Efectele variațiilor cursurilor de schimb valutar. În conformitate cu IAS 21, câștigurile și pierderile din cursul de schimb valutar pentru elemente monetare din interiorul grupului nu sunt pe deplin eliminate la consolidare atunci când elementul monetar din interiorul grupului este tranzacționat între două entități ale grupului care au monede funcționale diferite. De asemenea, riscul de schimb valutar al unei tranzacții în interiorul grupului prevăzute foarte probabile poate fi considerat element acoperit în situațiile financiare consolidate în condițiile în care tranzacția este efectuată în altă monedă decât moneda funcțională a entității care ia parte la tranzacție, iar riscul de schimb valutar va afecta contul de profit și pierderi consolidat.";2. Se introduc următoarele alineate (108A) și (108B):"108A. O entitate va aplica ultima teză de la alineatul (80), precum și alineatele (AG99A) și (AG99B), exercițiilor financiare cu începere de la 1 ianuarie 2006. Aplicarea anticipată a acestor dispoziții este încurajată. Dacă o entitate a desemnat drept element acoperit o tranzacție prevăzută externă care:(a) se efectuează în moneda funcțională a entității care ia parte la tranzacție;(b) determină o expunere care va avea un efect asupra contului de profit și pierderi consolidat (adică se efectuează în altă monedă decât moneda de prezentare a situațiilor financiare ale grupului) și(c) ar fi putut intra sub incidența unei contabilități de acoperire dacă nu era efectuată în moneda funcțională a entității care ia parte la tranzacție,entitatea poate aplica contabilitatea de acoperire în situațiile financiare consolidate referitoare la exercițiile anterioare datei de aplicare a ultimei teze de la alineatul (80) și a alineatelor (AG99A) și (AG99B).108B. Entitățile nu sunt obligate să aplice alineatul (AG99B) informațiilor comparative care se referă la exercițiile anterioare datei de aplicare a ultimei teze de la alineatul (80) și a alineatului (AG99A).".3. În anexa A, Îndrumări pentru aplicare, alineatele (AG99A) și (AG99B) se renumerotează (AG99C) și (AG99D) și se introduc următoarele alineate (AG99A), (AG99B) și (AG133):"AG99A. Alineatul (80) prevede că, în situațiile financiare consolidate, riscul de schimb valutar al unei tranzacții în interiorul grupului prevăzute foarte probabile poate fi desemnat drept element acoperit în cadrul unei operațiuni de acoperire a fluxurilor de trezorerie, cu condiția ca tranzacția să se realizeze în altă monedă decât moneda funcțională a entității care ia parte la tranzacție și ca riscul de schimb valutar să influențeze contul de profit și pierderi consolidat. Pentru aceasta o entitate poate fi o societate-mamă, o filială, o entitate asociată, o asociație în participațiune sau o sucursală. Dacă riscul de schimb valutar al unei tranzacții în interiorul grupului prevăzute nu influențează contul de profit și pierderi consolidat, tranzacția în cauză nu poate fi desemnată drept element acoperit. Acesta este, de obicei, cazul plăților reprezentând redevențe, dobânzi sau cheltuieli de gestionare între membrii aceluiași grup, cu excepția cazului în care are loc o tranzacție externă aferentă. Cu toate acestea, dacă riscul de schimb valutar al unei tranzacții în interiorul grupului prevăzute influențează contul de profit și pierderi consolidat, tranzacția respectivă poate fi desemnată drept element acoperit. Acesta este cazul, de exemplu, al vânzărilor și achizițiilor prevăzute de elemente de stoc între membrii aceluiași grup, atunci când aceste elemente se revând către un cumpărător extern. De asemenea, o vânzare în interiorul grupului prevăzută a unei imobilizări corporale de către entitatea care a produs respectiva imobilizare către o entitate care o va utiliza în cadrul activităților sale poate influența contul de profit și pierderi consolidat. Această situație poate interveni, de exemplu, atunci când imobilizarea trebuie amortizată de către entitatea care achiziționează și valoarea sa contabilă inițială ar putea să se schimbe dacă tranzacția în interiorul grupului prevăzută s-ar efectua în altă monedă decât moneda funcțională a entității care achiziționează.AG99B. În cazul în care acoperirea unei tranzacții în interiorul grupului prevăzută îndeplinește condițiile de aplicare a contabilității de acoperire împotriva riscurilor, orice profit sau pierdere recunoscută direct în capitaluri proprii în conformitate cu alineatul (95) litera (a) este reclasificat(ă) în contul de profit și pierderi al exercițiului financiar sau al exercițiilor financiare în cursul cărora riscul de schimb valutar legat de tranzacția acoperită influențează contul de profit și pierderi consolidat.AG133. O entitate ar fi putut desemna, la începutul exercițiului financiar cu începere de la 1 ianuarie 2005 (sau, în scopul reexaminării informației comparative, la începutul unui exercițiu financiar anterior comparat), o tranzacție în interiorul grupului prevăzută drept element acoperit în cadrul unei operațiuni de acoperire împotriva riscurilor care ar putea intra sub incidența contabilității de acoperire în conformitate cu prezentul standard [astfel cum a fost modificat prin ultima teză de la alineatul (80)]. Această entitate poate utiliza desemnarea pentru aplicarea contabilității de acoperire în situațiile financiare consolidate de la începutul exercițiului financiar cu începere de la 1 ianuarie 2005 (sau începutul exercițiului anterior comparat). Ea aplică, de asemenea, alineatele (AG99A) și (AG99B) de la începutul aceluiași exercițiu. Cu toate acestea, în conformitate cu alineatul (108B), ea nu este obligată să aplice alineatul (AG99B) informațiilor comparative referitoare la exercițiile precedente."--------------------------------------------------